﻿ IDEALURILE ANTROPOLOGIEI APLICATE: O PREZENTARE A CONFERINŢEI ANUALE A SOCIETĂŢII DE ANTROPOLOGIE APLICATĂ, MEMPHIS, SUA (25–29 MARTIE 2008) FILIP ALEXANDRESCU Conferinţa anuală a Societăţii de Antropologie Aplicată (Society for Applied Anthropology – SfAA) a avut loc la Memphis, Tennessee, într-un decor urban dominat de maiestosul fluviu Mississippi. Tema celei de-a 68-a conferinţe a fost Sfera publică şi ştiinţa angajată: oportunităţi şi provocări pentru antropologia aplicată. Conferinţa a fost deosebit de bogată din punct de vedere tematic, prin cele 1 100 de prezentări organizate în peste 170 de sesiuni. Trei sesiuni plenare au captat în mod deosebit interesul participanţilor: Construcţia politică a crizelor provocate de bolile infecţioase globale, Arta şi ştiinţa antropologiei în secolul XXI şi Ştiinţele sociale şi strămutările forţate de populaţie. Conferinţa a fost organizată pe sesiuni, fiecare cuprinzând 4, 5 prezentări, pe o 1 au avut loc, în medie, 60 de sesiuni, durată de două ore. În fiecare zi a conferinţei numărul mare de prezentări impunând desfăşurarea simultană a peste 10 sesiuni. Participanţii la conferinţă au beneficiat însă nu numai de obişnuitele prezentări, ci şi de seminarii pe diverse teme (de exemplu, Organizarea şi analiza datelor antropologice folosind SPSS sau Cultura exotică a politicilor publice: învăţând să te porţi ca un «indigen»), prezentarea de filme documentare, târg de carte, croaziere pe fluviul Mississippi şi decernarea celor cinci premii SfAA. Între acestea din urmă se cuvine menţionat premiul „Bronislaw Malinowski”, acordat în 2008 profesorului Orlando Fals Borda de la Universidad Nacional de Colombia. Prin acest premiu este recunoscută activitatea unui om de ştiinţă care şi-a dedicat cariera aplicării ştiinţelor sociale în rezolvarea problemelor contemporane. Premiul Malinowski a fost instituit în 1973, iar printre laureaţii săi s-au numărat Everett Hughes, Margaret Clark, Gunnar Myrdal şi profesorul de origine română Michael Cernea. Cariera profesorului Cernea ilustrează, fără îndoială, o bună parte din esenţa antropologiei aplicate şi, prin aceasta, spiritul acestei conferinţe. Din acest motiv, voi prezenta conferinţa din acest an urmărind să localizez preocupările şi 2 . contribuţiile profesorului Cernea în ansamblul ştiinţelor sociale aplicate  Adresa de contact a autorului: Filip Alexandrescu, Institutul de Cercetare a Calităţii Vieţii, Calea 13 Septembrie, nr. 13, sector 5, 050711, Bucureşti, România, e-mail: fillip.alexand@gmail.com. 1 Programul conferinţei poate fi accesat la adresa: http://www.sfaa.net/sfaa2008/SfAA2008Program.pdf. 2 Mulţumesc profesorului M. Cernea pentru facilitarea prezenţei mele la această conferinţă. CALITATEA VIEŢII, XIX, nr. 3–4, 2008, p. 408–411 2 IDEALURILE ANTROPOLOGIEI APLICATE 409 În interviul biografic reprodus în revista „Human Organization” a SfAA şi în „Revista Română de Sociologie” (Cernea şi Freidenberg, 2008), Cernea explică interesul său pentru acţiune şi reformă socială ca pe o continuare a tradiţiei Şcolii Sociologice de la Bucureşti. Inspirat de „sociologia militans” a lui Dimitrie Gusti, Cernea a încercat să îşi folosească cercetările pentru a stimula dezvoltarea socială, însă în România anilor ’50 şi ’60, aceste eforturi s-au dovedit zadarnice. Dorinţa profesorului Cernea de a contribui la bunăstarea individuală şi colectivă l-a îndemnat să îi sfătuiască pe cei doi copii ai lui să urmeze medicina, pentru că în acest fel puteau să îmbunătăţească viaţa oamenilor fără a fi nevoiţi să facă faţă presiunilor ideologice ale regimului socialist (Cernea şi Freidenberg, 2008: 8–9). Cariera profesorului Cernea a culminat în perioada în care a lucrat ca expert al Băncii Mondiale. Plecat la Congresul Mondial de Sociologie de la Toronto din 1974, profesorul Cernea a fost pus în legătură cu un reprezentat al Băncii Mondiale. În urma unei serii de interviuri, a fost angajat pe post de sociolog (primul sociolog angajat vreodată de Banca Mondială) în nouînfiinţata direcţie de reducere a sărăciei rurale (Cernea şi Freidenberg, 2008: 9–10). Care este semnificaţia anagajării unui sociolog într-o instituţie eminamente financiară? Este vorba, în primul rând, de recunoaşterea faptului că proiectele de dezvoltare menite să stimuleze industrializarea ţărilor din Lumea a Treia (de ex. baraje şi centrale hidroelectrice, mine, infrastructură industrială sau urbană etc.) nu sunt doar simple investiţii economice. Aceste proiecte trebuie văzute în ansamblul efectelor sociale şi economice pe care le au asupra comunităţilor unde sunt implementate. De cele mai multe ori, aceste proiecte necesită suprafeţe mari de pământ şi, în consecinţă, strămutarea unui mare număr de invidizi. Varietatea lucrărilor prezentate în cele patru zile ale conferinţei a fost mare, însă problema implicării antropologiei în reforme sociale este o preocuparea centrală a multor cercetători. De exemplu, două sesiuni (formate fiecare din cinci prezentări) au fost dedicate diverselor aspecte legate de reforma politicilor de imigrare în Statele Unite. O altă sesiune conţinând patru prezentări a abordat problema antropologiei – acţiune în domeniul politicilor bunăstării. Alte cinci prezentări au fost reunite într-o sesiune menită să discute contribuţiile antropologilor la crearea unor agenţii pentru schimbare socială în politicile publice din America Latină. Ceea ce este însă definitoriu pentru antropologie este implicarea cercetătorilor în îmbunătăţirea vieţii comunităţilor locale. Două sesiuni au fost dedicate relaţiei de „învăţare şi sprijin” (care presupune mai multă reciprocitate decât simpla relaţie de „cercetare”) dintre o echipă de cercetători şi comunităţiile Gitxaala din British Columbia, Canada. O altă sesiune s-a ocupat de dezvoltarea vecinătăţilor şi implicarea comunitară. Este interesant faptul că, la sesiunile cu o puternică componentă comunitară, pe lângă cercetători, au luat parte la prezentări şi membri ai comunităţilor locale sau practicieni. În felul acesta, realismul problemelor abordate şi aplicabilitatea soluţiilor oferite au întărit orientarea practică a acestei conferinţe. Interesul sociologilor şi antropologilor pentru problemele de sănătate nu este, de asemenea, întâmplător. Conferinţa SfAA a fost organizată concomitent cu aceea a Societăţii pentru Antropologie Medicală, aceasta din urmă constând din 47 de sesiuni şi simpozioane. Dimensiunile culturale ale sănătăţii au fost analizate în sesiuni precum 410 FILIP ALEXANDRESCU 3 Pericol întrupat: efectele războiului şi a violenţei politice asupra sănătăţii” sau Cercetări asupra asumpţiilor care stau la baza programelor de control a malariei. Numele lui Cernea este indisolubil legat de descoperirea şi analiza empirică a efectelor negative produse de strămutările involuntare de populaţie. Aceste strămutări ar putea fi văzute ca un efect secundar al proiectelor de dezvoltare, iar informaţii recente arată că, după o estimare conservatoare, în ultimii douăzeci de ani au fost strămutate între 280 şi 300 milioane de persoane în toată lumea (Cernea, 2008: 20). Contribuţia profesorului Cernea la studiul efectelor de sărăcire produse de strămutările involuntare începe printr-o lucrare fundamentală în istoria proiectelor de dezvoltare finanţate de Banca Mondială. Ideea de a „pune oamenii pe primul loc” în proiectele de dezvoltare (Putting People First – titlul cărţii publicate în 1984), în loc de a urma strict imperativul eficienţei financiare, s-a dovedit pe cât de revoluţionară, pe atât de fecundă. În esenţă, efectul acestei prime cărţi a fost de a începe procesul de schimbare a concepţiei economiştilor şi tehnocraţilor Băncii Mondiale conform căreia succesul proiectelor de dezvoltare depinde numai de criterii financiare şi economice. Atrăgând atenţia asupra efectelor de sărăcire ale proiectelor de dezvoltare, Cernea şi colaboratorii săi la volumul din 1984 au asigurat un rol de bază cunoaşterii sociologice în elaborarea proiectelor de dezvoltare ale Băncii Mondiale. Cariera lui Michael Cernea poate fi privită ca un simbol al implicării omului de ştiinţă în rezolvarea problemelor societăţilor de astăzi. Promovând o adevărată sociologia militans, Cernea a arătat cât de productiv pot fi îmbinate cercetarea academică şi crearea unor politici în favoarea grupurilor marginalizate de procesul dezvoltării tehnologice şi economice. În ultimele două decenii, cercetările şi recomandările de politici în domeniul strămutărilor involuntare s-au acumulat în ritm accelerat şi, în acelaşi timp, s-au 3 diversificat. Prin multele sale publicaţii şi, mai ales, prin elaborarea modelului riscurilor şi reconstrucţiei (Impoverishment Risks and Reconstruction model – IRR), Cernea este un reprezentant de frunte al acestui domeniu de cercetare, alături de Theodore Downing, Anthony Oliver-Smith, Ted Scudder, Scott Guggenheim. Conferinţa de la Memphis a fost un minunat prilej de întâlnire între aceaşti cercetători consacraţi şi cercetătorii mai tineri. Varietatea temelor abordate a reflectat vigoarea acestui domeniu de cercetare. Prezentările au fost atât empirice (de exemplu, impactul social al construirii autostrăzilor în Statele Unite, analiza reţelelor sociale în situaţii de strămutare, elaborarea politicilor de strămutare în Bangladesh, efectul strămutărilor produse de construirea de baraje asupra tineretului în Etiopia sau incertitudinile procesului de strămutare la Roşia Montană), cât şi teoretice (de exemplu, „poate dezvoltarea să justifice strămutarea?”, dimensiunea internaţională a strămutărilor şi rolul antropologiei aplicate sau critica asumpţiilor filosofice şi etice în economia strămutărilor involuntare). Studiile au acoperit diverse zone geografice (Columbia, Etiopia, India, Bangladesh, România, Statele Unite, China sau Zambia) şi s-au referit la diferite durate istorice (de la câţiva ani la peste două decenii). 3 O bibliografie adnotată a profesorului Cernea este disponibilă la adresa: http://displacement.net/ members/component/option,com_comprofiler/task,userProfile/user,240/ 4 IDEALURILE ANTROPOLOGIEI APLICATE 411 Conferinţa SfAA din 2008 a contribuit atât la o cunoaştere reciprocă mai bună între toţi cercetătorii interesaţi de antropologia aplicată, cât şi la consolidarea reţelelor de cercetători care îşi dedică eforturile unor teme comune. Pentru fiecare participant, această conferinţă a fost un prilej excelent de a-şi testa ideile şi ipotezele într-un context internaţional şi interdisciplinar. O trăsătură inedită a conferinţei SfAA din acest an şi din anul precedent este că o parte dintre sesiuni au fost înregistrate şi pot fi ascultate gratuit pe internet la adresa: http://sfaapodcasts.net/short-cut-to-podcasts/. În cadrul conferinţei SfAA, problemei strămutărilor de populaţie i-au fost dedicate nu mai puţin de 18 sesiuni, la care au participat 120 de specialişti. O mare parte dintre aceştia fac parte din Reţeaua Internaţională pentru Probleme de Strămutăre şi Relocare (International Network on Displacement and 4 Resettlement), înfiinţată în anul 2000 la Rio de Janeiro . În afară de sociologi şi antropologi, la dezbateri au participat şi geografi, specialişti în ştiinţe politice, jurişti, activişti de mediu şi reprezentanţi ai ONG-urilor. Mai mult decât un simplu schimb de comunicări, cei interesaţi de problema strămutărilor involuntare au avut ocazia să îi întâlnească pe autorii celor mai noi lucrări în domeniu: Can Compensation Prevent Impoverishment (editată de Michael M. Cernea şi Hari M. Mathur, Oxford, 2008) şi Development and Dispossession: The Crisis of Forced Displacement and Resettlement (editată de Anthony Oliver-Smith, 2009). Conferinţa SfAA 2008 mi-a oferit o imagine asupra perioadei celei mai intense din ritmul anual al vieţii unei comunităţi ştiinţifice. Schimburile de comunicări, prezentările de cărţi, interviurile de angajare precum şi momentele de relaxare colective i-au dat fiecărui participant ocazia de a-şi reîmprospată ideile, de a afla care sunt cele mai noi direcţii de cercetare şi de a stabili relaţii profesionale şi de solidaritate intra şi extra-universitară. Efectul benefic al oricărei conferinţe de acest fel este de a oferi fiecăruia o imagine mai bună asupra propriei meniri şi direcţii în cercetarea ştiinţifică internaţională. BIBLIOGRAFIE 1. Cernea, M. M., Compensation and Investment in Resettlement: Theory, Practice, Pitfalls, and Needed Policy Reform, în Cernea, M. M., Mathur, H. M. (coord.), Can Compensation Prevent Impoverishment: Reforming Resettlement through Investments and Benefit-Sharing, Oxford, New York, Toronto, Oxford University Press, pp. 15–98, 2008. 2. Cernea, M. M, Freidenberg, J., An Oral History – Interview with Michael M. Cernea, interviewer: Dr. Judith Freidenberg, în „Revista Română de Sociologie”, serie nouă, anul XIX, nr. 1–2, 2008, p. 3–35. 3. *** Society for Applied Anthropology, The Public Sphere and Engaged Scholarship: Opportunities and Challenges for Applied Anthropology – Conference Program, 2008. 4 Mai multe informaţii pot fi găsite la adresa http://www.displacement.net/members. 